Il-Malta Chamber laqgħet wħud mill-proposti li semma' l-Kap tal-Oppożizzjoni Bernard Grech fid-diskors tal-Baġit imma sostniet il-bżonn li jkun hemm diskussjoni matura fuq l-ispekulazzjoni fuq l-elezzjoni ġenerali. Ilbieraħ, Grech ippropona diversi proposti għall-Baġit tal-2022 fosthom li ż-żgħażagħ minn 16 sa 21 sena jingħataw vawċer ta' €500 biex imorru btala fl-Ewropa u li jestendi l-massimu tat-tax bracket tal-25% minn €60,000 għal €80,000. Ilbieraħ: Tnaqqis fit-taxxa, btala għaż-żgħażagħ u tabib b'xejn għall-anzjani – Grech Huma qalu li huwa pjaċir tagħhom jaraw wħud mill-proposti tagħhom jiġu addottati mill-Kap tal-Oppożizzjoni. Madanakollu, huma saħqu li l-proposta tiegħu li jestendi l-massimu tat-tax bracket tal-25% minn €60,000 għal €80,000 se tkun ta' problema għal diversi SMEs Maltin u Ewropew. Huma spjegaw li minn Jannar tal-2025, ir-regoli tas-simplifikazzjoni tal-VAT tal-UE se jfisser li dawk l-SMEs li ma jaqbżux ċertu limitu se jkunu jistgħu jibbenefikaw mill-istess eżenzjonijiet ta' negozjanti lokali. Il-Malta Chamber appellaw liż-żewġ partiti politiċi biex ma jidħlux f'diskors populist meta jiġu biex jiddiskutu l-iffinanzjar tal-Baġit. "Jekk dan ma jsirx, kull proposta li ma tkunx sostenibbli se jħallas għaliha l-poplu". Huma kkonkludew li kull spekulazzjoni fuq l-elezzjoni ġenerali għandha twassal għal diskussjoni matura biex ir-reputazzjoni ta' Malta tmur għal aħjar. Illum: Malta, għat-tieni sena, anqas attraenti għall-investituri Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616fa471c0a70_rand.td-a-rec-img{text-align:left}.td_uid_3_616fa471c0a70_rand.td-a-rec-img img{margin:0 auto 0 0}